141 
Paniculae axillares, multiflorae, tomentosae. 
Calyx coriaceus. Capsula in specie brasiliana magnitudine capitis infantis 
neonati, pericarpio sesquipollicem crasso gummi arabici succedaneum fundente. Semina magni- 
tudine ovi columbini, edulia, suavia. — Praeter speciem sequentem fructu deficiente nondum 
satis notam huc pertinet Chichaea Hilariana (Sterculia Chicha 4. Hil. pl. us. bras. n. 46). 
CHICHAEA ACERIFOLIA. PRESL. 
C. foliis cordato - subrotundis palmato - tri- quinquelobis supra glabris subtus albido - tomen- 
tosis, lobis late ovatis obtusis integerrimis, paniculis axillaribus petiolo tomentoso aequi- 
longis rubescenti-tomentosis, floribus sessilibus glomeratis, calycis campanulati lobis acu- 
minatis erectis. | 
Habitat in terris occidentalibus Mexici. 
Ramuli floriferi tomentosi, teretes, digitum auricularem dimidium crassi. Folia usque quinque pollices longa, 
sex lata, tri- vel quinqueloba, septemnervia, tenuiter coriacea, supra, nervis basim versus tomentosis ex- 
ceptis, glaberrima nitidula, subtus densissime tomentosa albida, nervis venisque primariis subtus elevatis, 
venulis inconspicuis. Petioli limbo aequilongi, tomentosi, supra planiusculi, subtus convexi. Stipulae 
ovatae, tomentosae, breves. Paniculae in suprema ramuli parte axillares, patentes, pedunculatae, multi- 
florae, petiolum aequantes vel paulo superantes, Pedunculus ultrapollicaris axique primario et secunda- 
rio tomento rubescenti densissimo vestitus, Bracteae ovatae, acuminatae, patulae, tomentosae, sesquitertiam 
lineam longae. Bracteolae ovato -subrotundae, acutae, floribus adpressae, vix lineam longae, Pedicelli 
duas lineas longi, subinde brevissimi vel nulli. Flores glomerati. Calyx masculus quinque lineas longus, 
hermaphroditus dimidio immo duplo major, omnis rubescenti - tomentosus, campanulatus, quinquelobus, lobis 
ovato-triangularibus acuminatis erectis intus glabris margine tomentosis. Tubus stamineus masculus 
erectus, calycis tubo paulo longior, pubescenti - villosus, filamentis brevissimis, antheris decem bilocularibus 
ovalibus parvis. Tubus stamineus hermaphroditus erectus, villosulus, tubo calycis longior, masculo paulo 
crassior, antheris fertilibus illis in flore masculo conformibus sessilibus biserialibus. Ovarium villosissimum. 
Stylus erectus, crassiusculus, villosissimus. Stigma quinquelobum, planum, glabrum, coloratum, stylo 
latius. Fructus ignotus. 
Arbores americanae. Folia palmato - lobata. 
Flores flavescentes, 
BIASOLETTIA. presi. 
Flores monoeci. Calyx pentasepalus, sepalis uninerviis, duobus exteriori- 
bus paulo angustioribus. Flores masculi: Flores in fasciculo laterales, 
pedicellati, basi nudi. "Tubus stamineus (in alabastro) obconicus, triqueter, 
brevis, tridentatus, dentibus calloso-marginatis. Antherae tres, sessiles, ovales, 
biloculares, cum dentibus tubi staminei alternantes. Flores feminei: Flos 
centralis, sessilis, basi involucello urceolato integerrimo instructus, Tubus 
stamineus obconicus, quadrangulus, brevis, quadridentatus, dentibus petaloideis 
ovatis pubescentibus. Antherae quatuor, sessiles, steriles, obovato - subglobosae, 
inaequales, dentibus oppositae, Ovarium basi tubi staminei calycisque globosa 
inclusum, involucello urceolato immersum, obovatum, sessile, uniloculare, unio- 
vulatum, ovulo pendulo. Stylus tubo stamineo duplo longior, tetragonus, velu- 
tinus, erectus. Stigmata duo, semipeltata, plana, colorata. Fructus (valde ju- 
venis paulo post deflorationem) globosus, apice cicatrice orbiculata instructus, 
unilocularis, monospermus. Pericarpium carnosum. 
